It's Raining Men

השיר הגיע למקום הראשון במצעד שירי הדאנס בארצות הברית, והגיע לעשירייה הפותחת במצעדי מוזיקה שונים בעולם. ערוץ הטלוויזיה VH1 דירג את השיר כאחד השירים הטובים ביותר של שנות השמונים, וכן כאחד השירים הטובים ביותר של שנות האלפיים. השיר הועמד לפרס גראמי בקטגוריית "ביצוע ה-R&B הטוב ביותר של צמד/להקה" בטקס פרסי הגראמי ה-26 בשנת 1983.

 הפקה 
פול ג'בארה ופול שייפר כתבו את השיר בשנת 1979. בתחילה ג'בארה הציע את השיר לזמרת דונה סאמר, שדחתה את ההצעה לאחר שהתקרבה לדת הנוצרית.Gay Anthem "It's Raining Men" Almost Didn’t Get Made, Says Singer Martha Wash. Huffington Post. Retrieved on February 5, 2019 ג'בארה סיפר כי סאמר תיעבה את התוכן הלירי של השיר וכינתה אותו "מנואץ".Cover Songs Uncovered: “It’s Raining Men”. Pop Culture Experiment. Retrieved on February 5, 2019 לאחר מכן השיר הוצע לזמרות האמריקאיות דיאנה רוס, שר וברברה סטרייסנד, וכולן דחו את ההצעה.
קישור=https://en.wikipedia.org/wiki/File:Paul_Jabara_Allan_Warren.jpg|ממוזער|פול ג'בארה, אחד מכותבי השיר
בשנת 1982, השיר הוצע לצמד The Two Tons (כיום The Weather Girls). מרתה וואש  ואייזורה ארמסטד , חברות הצמד דאז, דחו גם הן את ההצעה. וואש סיפרה כי "חשבנו שזה שיר מטורף – למעשה, מטורף מכדי להקליט אותו. אמרתי שוב ושוב, 'It’s raining men? באמת? אתם צוחקים עליי?' [...] פשוט לא חשבתי שאנשים יקנו אותו... בגלל זה המשכתי לסרב להצעה". בסופו של דבר הצמד הקליט את השיר תוך שעה וחצי לאחר שג'בארה התחנן בפניהן שיקליטו אותו. ההרכב המוזיקלי The Waters Sisters (ג'וליה ווטרס-טילמן ומקסין ווטרס וילארד), סטפני ספרויל וזנוביה קונקרייט ביצעו קולות רקע בפזמון השיר.

 לחן 
"It's Raining Men" הוא שיר Hi-NRG ("היי-אנרג'י") ודיסקו המשלב גם רית'ם אנד בלוז, נשמה ומוזיקת דאנס אלקטרונית משנות השבעים. הוא נכתב בסולם לה במול מז'ור, והוא בעל מפעם מתון של פעימות לדקה.The Weather Girls "It's Raining Men" Sheet Music Ab Major (transposable). Music Notes. Retrieved on February 5, 2019

וואש היא הזמרת הראשית בשיר, והמנעד הקולי שלה בשיר נע סביב שתי אוקטבות, מהתו הנמוך F3 לתו הגבוה F5. בשיר נעשה שימוש באקורד מינורי אחד, פה מינור, ויתר התווים באקורדים מז'וריים.

 הוצאה לאור 
"It's Raining Men" יצא בתחילה עבור מועדוני דאנס בארצות הברית באמצע שנת 1982. הסינגל יצא לאור בארצות הברית ב-10 בספטמבר 1982, בפורמט של תקליט 7 אינץ' ותקליט 12 אינץ'. זמן קצר לאחר צאת השיר, הצמד The Two Tons שינה את שמו ל-"The Weather Girls" בשל בלבול רב מצד התקשורת והקהל בשל כך שהשתיים הציגו את עצמן כ-"the weather girls" בתחילת השיר.

ב-1993 יצאה לאור גרסה מוקלטת חדשה של "It's Raining Men", בביצוען של אייזורה ארמסטד ובתה דינל רודס, כחלק מהאלבום השישי של הצמד, Double Tons of Fun. ב-2005 יצאה לאור גרסה בביצוע חי של השיר, כחלק מהאלבום התשיעי של הצמד, . בגרסה זו משתתפות דינל רודס ואינגריד ארתור, חברה חדשה בהרכב. ב-2012 יצאה לאור גרסה חדשה לשיר בשם "It's Raining Men - 2012", המושפעת מז'אנר ההאוס, שהופקה על ידי סבו ריד.It's Raining Men 2K12 (Sebo Reed Meets Weather Girls) [Remixes] - EP by Sebo Reed & The Weather Girls on Apple Music. iTunes. Retrieved on February 5, 2019

 השפעה ומורשת 
בשנת 2009, ערוץ הטלוויזיה האמריקאי VH1 מיקם את השיר במקום ה-35 ברשימת 100 שירי הדאנס הטובים ביותר של שנות האלפיים,"Rock on the Net: VH1: 100 Greatest Dance Songs". Rock on the Net. Retrieved on February 5, 2019 וכן במקום ה-35 ברשימת 100 הזמרים של להיט אחד של שנות השמונים. בפברואר 2017 מגזין פייסט מיקם את השיר במקום ה-12 ברשימת 60 קלאסיקות הריקודים הטובות ביותר. ובשנת 2020, הרולינג סטון מיקם את השיר במקום ה-90 ברשימת 100 סינגלי הבכורה הטובים ביותר של כל הזמנים.

"It's Raining Men" נחשב להמנון גאה. ב-19 בינואר 2014 הושק קמפיין ברשת החברתית פייסבוק שקרא להעלות את השיר למקום הראשון במצעדי המוזיקה של הממלכה המאוחדת, בתגובה לאמירה של חבר מועצה מטעם מפלגת העצמאות של הממלכה המאוחדת, לפיה השיטפונות ותנאי מזג האוויר החריגים בממלכה הם "עונש משמיים" על החקיקה שמתירה נישואים חד מיניים, והאשים אותה בכך.It's Raining Men set to make a splash in Top 40 on this week's Officia. Official Charts. Retrieved on February 17, 2019 הקמפיין סוקר בחלק מכלי התקשורת, והשיר הגיע למקום ה-21 ביומו הראשון של שבוע המצעד. השיר נכנס פעם נוספת למצעד הסינגלים הבריטי לאחר שבועיים, במקום ה-31. ב-2017, הרולינג סטון כלל את השיר ברשימת "25 שירי הגאווה היסודיים".25 Essential LGBTQ Pride Songs. Rolling Stone Magazine. Retrieved on February 5, 2019 ב-2018, הבילבורד מיקם את השיר במקום ה-48 ברשימת "50 ההמנונים הגאים הטובים ביותר בכל הזמנים".50 Top LGBTQ Anthems: Critic's Picks (Updated 2018). Billboard. Retrieved on February 5, 2019 האתר The Gay UK מיקם את השיר במקום השני ברשימת "40 ההמנונים הגאים המובילים".40 top gay anthems for Pride. The Gay UK. Retrieved on February 5, 2019

ב-1983, "It's Raining Men" הועמד לפרס גראמי בקטגוריית "ביצוע ה-R&B הטוב ביותר של צמד/להקה".Weather Girls | Artist. Grammy Awards. Retrieved on February 5, 2019 ביוני 2017, השיר נכנס למצעד "Spotify Rewind" והגיע בשיאו למקום הראשון.The Weather Girls It's Raining Men Chart History | Billboard Spotify Rewind. Billboard. Retrieved on November 4, 2019

 הצלחה מסחרית 
השיר זכה להצלחה מסחרית בארצות הברית. השיר שהה שבעה שבועות בסך הכל במצעד הבילבורד הוט 100, והגיע בשיאו למקום ה-46 ב-5 במרץ 1983.The Weather Girls It's Raining Men Chart History | Billboard Hot 100. Billboard. Retrieved on February 5, 2019 אף על פי שהוא עדיין לא יצא לחנויות קמעונאיות, הסינגל זכה לתשומת לב רבה בזכות השמעות בלבד. בשבוע של 25 בדצמבר 1982, "It's Raining Men" הגיע לראש מצעד שירי הדאנס קלאב של הבילבורד, ושהה שם שבועיים,The Weather Girls It's Raining Men Chart History | Billboard Dance Club Songs. Billboard. Retrieved on November 4, 2019 בעוד הוא שהה 22 שבועות בסך הכל במצעד שירי הדאנס קלאב. אחרי 18 שבועות במצעדי ה-R&B, השיר הגיע בשיאו למקום ה-34.The Weather Girls It's Raining Men Chart History | Billboard Hot R&B/Hip-Hop Songs. Billboard. Retrieved on February 5, 2019 השיר זכה להצלחה עצומה גם בממלכה המאוחדת. השיר הגיע בשיאו למקום השני במצעד הסינגלים הבריטי,Weather Girls | full Official Charty History | Official Charts Company. Official Charts. Retrieved on February 5, 2019 וקיבל תואר זהב כאשר נמכר במעל ל-400,000 עותקים בממלכה המאוחדת.

 וידאו קליפ 
הווידאו קליפ של השיר פורסם בחורף 1982. ביים אותו גארי קיז, והוא צולם בבניין נטוש בעיר ניו יורק.It’s Raining Men!. Fugues. Retrieved on March 31, 2019 בשל התמיכה המוגבלת שקיבל מקולומביה רקורדס, הקליפ לשיר היה דל תקציב. בתיאורה את הרעיון של הקליפ, וואש אמרה: "אלוהים, זה היה קליפ זול! צילמנו אותו בבניין נטוש בשיא החורף. לא היה שום חימום וכולם לבשו מעילים. בחלק בקליפ בו אנחנו נופלות מהשמיים, נחתנו על המזרנים האלה וגילינו [יום לאחר מכן] שהם היו שורצים חרקים. במשך ימים אחרי זה אייזורה ואני התגרדנו! זה היה נורא!".

סצנת הפתיחה של הקליפ מציגה את חברות הצמד בתחנת חדשות. הצמד מציג תחזית שגשם של גברים צפוי לרדת מהשמיים. אחרי שחברות הצמד מביטות החוצה מחלון התחנה אל השמיים כדי לראות את הגשם של הגברים, הן קופצות מתוך החלון עם המטריות שלהן כדי להצטרף אליהם. בשלב זה מופיעים מספר רקדנים בקליפ. סצנה אחרת מציגה את חברות הצמד לבושות בלבניהן על מיטה בצורת לב, כאשר הן מוקפות על ידי גברים שמראים הערצה כלפיהן. סצנת הסיום של הקליפ מציגה את הצמד רוקדות עם הרקדנים והניצבים.

 רשימת רצועות 

 קרדיטים וצוות 
 מרתה וואש , אייזורה ארמסטד  – שירה
 בוב אסטי – קלידים, סינתיסייזר
 גרג מתיסון – פסנתר
 פול דלף  – סינתיסייזר
 לי סקלאר  – גיטרה בס
 מייקל לנדאו  – גיטרה
 קרלוס וגה  – תופים
 סטפני ספרויל, ג'וליה ווטרס-טילמן, מקסין ווטרס וילארד, זנוביה קונקרייט – קולות רקע

 מיקומי שיא 

 נתוני מכירות 
מקוםתאריםמכירותבריטניה (BPI)זהב400,000 מכירות + הזרמת מדיה בלבד

 גרסתם של מרתה וואש ורופול 
גרסת כיסוי לשיר בשם It's Raining Men... The Sequel הוקלטה על ידי חברת הצמד מרתה וואש והזמר רופול בשנת 1998, ויצאה לאור כסינגל המוביל מתוך אלבום האוסף של וואש, The Collection. השיר הופיע גם באלבומו של רופול, Rupaul's Go-Go Box Classics.

 ביקורת 
לארי פליק מבילבורד כתב כי וואש "נשמעת כאילו היא עושה חיים כאשר היא חוזרת אל הלהיט מתקופת השיא שלה כחלק מ-The Weather Girls". הוא ציין כי "ההוק החדשני בהקלטה החדשה הזו הוא הביצוע של רופול, שהליווי המאולתר המשוחרר שלו הוא כיף גדול". הוא עוד הוסיף כי המפיק גארי האסה "לא סוטה הרבה מצליל הדיסקו של ההקלטה המקורית, ומשאיר לחבורה של רמיקסרים לחקור מגוון של רעיונות טרנדיים יותר".

 וידאו קליפ 
סצנת הפתיחה של הקליפ מציגה את מרתה וואש ורופול כמגישי חדשות של Weather Center. הצמד מציג תחזית שגשם של גברים צפוי לרדת מהשמיים, ומספר כתבי שטח גם מדווחים כן. וואש, בתור מטאורולוגית וחזאית, מבצעת את השיר מול מפה דיגיטלית. אנשים ברחבי העולם מתחילים להרגיש את ההשפעה של התחזית ואף מספר נשים נראות כשהן אוספות גברים שנופלים מהשמיים לתוך סלים. בקליפ מופיעים מספר גברים אשר רוקדים לצלילי השיר.

 רשימת רצועות 

 מיקומי שיא 

 גרסתה של ג'רי האליוול 
It's Raining Men יצא לאור ב-30 באפריל 2001, כסינגל הראשון מתוך אלבום הסולו השני של ג'רי האליוול, Scream if You Wanna Go Faster. השיר נכלל גם כסינגל המוביל של פסקול הסרט "יומנה של ברידג'ט ג'ונס". זהו הסינגל הרביעי ברצף של האליוול שהגיע למקום הראשון במצעד הסינגלים הבריטי, והוא סינגל הסולו המוצלח ביותר שלה. "Feels Like Sex", שיר אחר מתוך האלבום, יועד במקור להיות הסינגל המוביל של האלבום, אבל לאחר ש-"It's Raining Men" הוצע להאליוול, השיר יצא לאור כסינגל הראשון, וגם נכלל באלבום Scream if You Wanna Go Faster.

 רקע 
האליוול אמרה: "זה היה באמת מוזר כי הייתי כבר מוכנה לזוז עם האלבום החדש שלי. היה לי את הסינגל, היה לי רעיון מוכן לקליפ, ואז המפיקים של הסרט אמרו לי, 'את רוצה להקליט את It's Raining Men לפסקול?'. חשבתי שזה יהיה כיף ואני אוהבת את ברידג'ט ג'ונס כי קראתי את שני הספרים, אז פשוט עשיתי את זה ממש מהר. כולם אהבו אותו ורצו שהוא יהיה סינגל, וחשבתי שזה מעין מתנה, אז הוצאתי אותו [כסינגל]".

 קבלה 
הגרסה של האליוול קיבלה ביקורות חיוביות ממבקרי מוזיקה וזכתה להצלחה בינלאומית. היא הגיעה לעשירייה הפותחת במצעדי מוזיקה במדינות ברחבי העולם, ואף למקום הראשון בחלק מהן. בממלכה המאוחדת, "It's Raining Men" הופיע לראשונה במקום הראשון במצעד הסינגלים הבריטי ושהה שם שבועיים. הוא היה לסינגל הרביעי ברציפות של האליוול שמגיע למקום הראשון בממלכה המאוחדת, ונמכר במעל ל-155,000 עותקים בשבוע הראשון ו-80,000 בזה שלאחריו. האליוול הייתה לאמנית הסולו הבריטית הראשונה שארבעה שירים שלה הגיעו לראש המצעד, שיא שהחזיקה עד 2014. בסך הכל השיר נמכר במעל ל-449,000 עותקים רק בבריטניה, והיה לסינגל ה-13 הנמכר ביותר לשנת 2001, ולסינגל המצליח ביותר של האליוול ברחבי העולם.

השיר זכה להצלחה גם מחוץ לממלכה המאוחדת. במצעד הסינגלים הבלגי של פלנדריה, השיר שהה במקום הראשון במשך ארבעה שבועות והיה הסינגל הנמכר ביותר לשנת 2001 במדינה. הסינגל הגיע למקום הראשון בצרפת, שם שהה חמישה שבועות, ונמכר במעל ל-812,000 עותקים במדינה, וקיבל תואר יהלום מאיגוד תעשיית ההקלטות הצרפתי (SNEP). עם השיר, ג'רי האליוול זכתה בפרס "השיר הבינלאומי של השנה" בטקס פרסי המוזיקה של NRJ לשנת 2002 בצרפת. גרסת הכיסוי זכתה להצלחה רבה גם בוולוניה, אירלנד, איטליה, פולין ושווייץ.

רמיקס של השיר, שנוצר בשיתוף חברות התקליטים Almighty Records ו-EMI Music Japan, הופיע במשחקי הווידאו היפניים משנת 2002, DDRMAX2 Dance Dance" Revolution 7thMix" ו-"Dance Dance Revolution EXTREME". גרסה זו של השיר שימשה גם עבור הפרסומות לתחרות השירה "New Talent Singing Awards Vancouver Audition" לשנת 2003. ביולי 2006 השיר נכנס למצעד השירים הדיגיטליים המקסיקני, במקום ה-79, ושהה שבועיים ב-100 המובילים.

 וידאו קליפ 
האליוול קיבלה השראה מהסרט "תהילה" משנת 1980 ומהסרט "פלאשדאנס" משנת 1983 עבור יצירת הקליפ.

 הופעות חיות 
עבור קידום הסינגל, האליוול ביצעה את השיר בתוכניות טלוויזיה ובמופעים שונים, כגון "Top of the Pops", Comet Awards 2001, "Musica Sí", "האח הגדול גרמניה", "Party in the Park", "Live & Kicking", "Loft Story", "Pepsi Chart", "CD:UK" ו-"Tickled Pink". בנוסף, האליוול ביצעה את השיר בסיבוב ההופעות העולמי של הספייס גירלז, "The Return of the Spice Girls Tour", בביצוע סולו.

 רשימת רצועות 

 רמיקסים 

 Radio edit – 3:50
 Album version – 4:18
 Bold and Beautiful Glamour Mix (עריכת רדיו) – 4:46
 Bold and Beautiful Glamour Mix (מורחב) – 7:06
 Almighty Mix (עריכת רדיו) – 3:46
 Almighty Mix (מורחב) – 8:15
 D-Bop Tall and Blonde Mix (גרסה מקוצרת) – 6:55
 D-Bop Tall and Blonde Mix (גרסה ארוכה) – 8:09
 Dax Thunderstorm Mix – 7:28
 "It's Raining G's" (N.W.A) – 4:13

 מיקומי שיא 

 נתוני מכירות 
מקוםתאריםמכירותאוסטרליה (ARIA)פלטינה70,000^בלגיה (BEA)פלטינה ×2100,000*בריטניה (BPI)זהב440,000גרמניה (BVMI)זהב250,000^צרפת (SNEP)יהלום812,000שווייץ (IFPI Switzerland)זהב25,000^* מכירות בלבד^ משלוחים בלבד

 היסטוריית יציאות לאור 
מדינהתאריך יציאהחברת תקליטיםהערותהממלכה המאוחדת30 באפריל 2001EMIאוסטרליה28 במאי 2001

 קישורים חיצוניים 

 הערות שוליים 

קטגוריה:סינגלים מ-1984
קטגוריה:סינגלים מ-2001
קטגוריה:סינגלים מ-2014
קטגוריה:שירים באנגלית
קטגוריה:שירי להט"ב
קטגוריה:שירים על גשם
קטגוריה:שירים על מזג אוויר
קטגוריה:שירי דיסקו אמריקאיים
קטגוריה:שירי Hi-NRG
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים שהגיעו למקום הראשון במצעד הסינגלים של SNEP
קטגוריה:סינגלים בהוצאת קולומביה רקורדס
קטגוריה:סינגלים בהוצאת EMI רקורדס